open-index/open-wikipedia-markdown huggingface dataset:
UBIGEO

**UBIGEO** er kodesystemet for geografiske steder (spansk: *Código Ubicacíon Geográfica*) i Peru brukt av Perus nasjonal statistikkbyrå (spansk: *Instituto Nacional de Estadística e Informática* INEI) for å kode den primære administrative inndelingen: regioner (spansk: *regiones*), den andre administrative inndelingen: provinser (spansk: *provincias*) og det tredje inndelingsnivået: distrikter (spansk: *distritos*).

## Syntaks
Kodesystemet bruker et tosifret tall for hver inndelingsnivå. Det første (høyeste) nivået begynner med `01` for regionen Amazonas og fortsetter i alfabetisk rekkefølge opp til `25` for regionen Ucayali. Eventuelle andre regioner vil bli lagt til på slutten av listen, som får en nummerering begynner med det første ledige nummeret.

Den andre inndelingsnivå begynner med `0101` for den første provinsen i Amazonas-regionen: provinsen Chachapoyas og fortsetter opp til `2504` for den siste provinsen Purus i Ucayali. De provinsene er nummerert etter region og provins der den største byen ligger skal alltid nummer én. Andre provinser er kodet i alfabetisk rekkefølge. Eventuelle andre provinser lagt til hver provins innen utgangen av listen, som får en nummerering begynner med det første ledige nummeret.

Den tredje nivå begynner med `010101` for det første distriktet i første provinsen i Amazonas-regionen: distriktet Chachapoyas og fortsetter opp till `250401` for det siste distriktet i den siste provinsen i Ucayali-regionen: distriktet Purus. 
Distrikter er nummerert i hver provins, og det distriktet der provinsens største by er alltid nummer én. Andre distrikter er kodet i alfabetisk rekkefølge. Eventuelle andre distriktene legges til hver provins innen utgangen av listen, som får en nummerering begynner med det første ledige nummeret.

## Eksempel
### Regioner
*`01` Amazonas
*`02` Ancash
*`03` Apurímac

### Provinser
*`0101` Chachapoyas i Amazonas-regionen.
*`0102` Bagua i Amazonas-regionen.
*`0103` Bongara i Amazonas-regionen.
*`0104` Condorcanqui i Amazonas-regionen.
*`0105` Luya i Amazonas-regionen.
*`0106` Rodríguez de Mendoza i Amazonas-regionen.
*`0107` Utcubamba i Amazonas-regionen.
*`0201` Huaraz i Ancash-regionen.

### Distrikter
*`010101` Chachapoyas i Chachapoyas-provinsen.
*`010102` Asunción i Chachapoyas-provinsen.
*`010103` Balsas i Chachapoyas-provinsen.
*`010104` Cheto i Chachapoyas-provinsen.
*`010105` Chiliquin i Chachapoyas-provinsen.

## Se også
*Perus regioner

## Referanser


## Eksterne lenker
* INEI nettsiden
Den allvarsamma leken

**Den allvarsamma leken** kan vise til følgende:

* Den allvarsamma leken (roman) en roman av Hjalmar Söderberg.
* Den allvarsamma leken (film fra 1945) en film av Rune Carlsten basert på Hjalmar Söderbergs roman av samme navn.
* Den allvarsamma leken (1977) en film av Anja Breien.
* Den allvarsamma leken (2016) en film av Pernilla August
Ni kapitler om den matematiske kunst

***Ni kapitler om den matematiske kunst*** (forenklet kinesisk: 九章算术, Tradisjonell kinesisk: 九章算術, pinyin: *Jiǔzhāng Suànshù*) er en kinesisk bok om matematikk, satt sammen av flere generasjoner av lærde fra det 10. århundre f.Kr. til det 2. århundre f.Kr. Bokens siste stadium stammer fra det 1. århundre f.Kr. Boken er en av de tidligst bevarte matematiske tekster fra Kina. De første er Suàn shù shū (筭數書, 202-186 f.Kr.) og Zhou Bi Suan Jing (samlet fra Handynastiet frem til midten av det 2. århundre). Boken legger frem en tilnærmelse til matematikk som sentrerer seg om å finne de mest generelle metoder til å løse problemer. Dette står i kontrast til matematikere i antikkens Hellas som tenderte mot å fremme konklusjoner fra et innledende sett av aksiomer.

Bokens deler tar vanligvis form av formuleringen av et problem, etterfulgt av formuleringen av løsningen, og en forklaring på prosedyren som fører til løsningen. En kommentar til teksten ble skrevet av Liu Hui i det 3. århundre.

## Litteratur
* Helmuth Gericke: *Mathematik in Antike und Orient.* Springer, Berlin 1984, s. 172–180.
* Jean-Claude Martzloff: *A History of Chinese Mathematics.* Springer, Berlin 1997, s. 127–136.
* Joseph Needham: *Science and Civilization in China: Volume 3, Mathematics and the Sciences of the Heavens and the Earth*. Taipei: Caves Books, Ltd., 1986
* Philip D. Straffin: «Liu Hui and the First Golden Age of Chinese Mathematics», i *Mathematics Magazine* (Volume 71, Number 3, 1998): 163&ndash;181.
James (Hold the Ladder Steady)

**«James (Hold the Ladder Steady)»** er en amerikansk sang, skrevet av John D. Loudermilk.

## Innspilte versjoner
### I USA
*Sue Thompson. Utgitt på singlen Hickory 45-1183 i 1962. B-siden var «My Hero».

### I Storbritannia
*Kay Barry med akkompagnement dirigert av James Wright. Utgitt på singlen Embassy WB&nbsp;534 i 1962. A-siden var «Bobby's Girl»
*Carol Deene med orkester. Utgitt på singlen His Master's Voice 45-POP&nbsp;1086 i 1962. B-siden var «It Happened Last Night (At the Movies With You)».

### I Sverige
*Norske Lise Botts fra Mosjøen. Som «Sven (Håll i stegen stadigt)». Utgitt på singlen Fontana TF&nbsp;271&nbsp;286 i 1962. A-siden var «Brutna löften».

## Listeplassering
Sue Thompsons versjon lå på en syttendeplass på Billboard Hot 100-listen i 1962.  

## Referanser
Alhambra Theatre (Manchester)

**Alhambra Theatre** i Higher Openshaw, Manchester, England, ble åpnet i 1910, som en del av H.D. Moorhouse Theatre Circuit, men det ble omgjort til kino ved utbruddet av første verdenskrig i 1914. Kinoen ble seinere en bingohall tidlig på 1960-tallet. Auditoriet ble tilslutt brukt som en sportsklubblokaler, og resten av bygningen ble brukt av en restaurant, et glassverk og som lagringsplass. Bygningen ble revet i 2009 for å gjøre plass til et nytt supermarked (Morrisons).

## Referanser


## Litteratur
*
Den allvarsamma leken (film fra 1945)

***Den allvarsamma leken*** er en svensk dramafilm fra 1945 regissert av Rune Carlsten, og basert på Hjalmar Söderbergs roman ved samme navn. Hovedrollene spilles av Viveca Lindfors og Olof Widgren.

## Handling
Arvid Stjärnblom er en fattig journalist som møter den livlige Lydia Stille. De har et kort, men lidenskapelig, forhold. Lydia gifter seg imidlertid med en mye eldre, og langt mer velstående, mann. Kort tid senere gifter Arvid seg også, med en annen kvinne.

Mange år senere møtes de imidlertid igjen, og lidenskapens flammer har aldri slukket mellom dem. Dessuten har de for lengst gått lei av deres konvensjonelle ekteskap.

## Medvirkende
* Olof Widgren – Arvid Stjärnblom, journalist 
* Viveca Lindfors – Lydia Stille 
* John Ekman – Anders Stille, Lydas far, en kunstner 
* Åke Claesson – doktor Markus Roslin, kunsthistoriker og arkeolog 
* Eva Dahlbeck – Dagmar Randel 
* Gösta Cederlund – redaktør Markel 
* Josua Bengtson – grosserer Jakob Randel, Dagmars far 
* Hjördis Petterson – fru Randel, Dagmars stemor 
* Hugo Björne – Doncker, sjefredaktør på Nationalbladet 
* Gunnar Sjöberg – baron Freutiger 
* Ulf Palme – Ture Törne, skuespiller og sanger 
* Renée Björling – Ester Roslin, Markus Roslins søster 
* Carl-Axel Hallgren – sangeren på festen 
* Per Oscarsson – Filip Stille, Lydias bror 
* Sven Lindberg – notaruis Lovén

## Referanser


## Eksterne lenker
*
Chachapoyas (provins)

**Chachapoyas** er en provins i regionen Amazonas i Peru. Den grenser til provinsen Rodriguez de Mendoza i øst, til Luya i vest, til Bongará i nord og til regionene San Martín og Cajamarca i sør. Provinshovedstaden er Chachapoyas.

## Politisk inndeling
Provinsen er delt inn i 21 distrikter.

## Referanser


## Eksterne lenker
*
Stå på! (1985)

***Stå på!*** (eng. ***Fast Forward***) er en amerikansk dramafilm fra 1985 regissert av Sidney Poitier. Filmen omhander åtte dansere fra Ohios deltakelse i en stor konkurranse i New York.

## Handling
"The Adventurous Eight" er en talentfull gruppe syngende og dansende tenåringer fra byen Sandusky, Ohio, som øver på deres sanger og dans i en gammel bygning hver dag etter skolen. Gruppen består av 2 gutter og 6 jenter: Matt, Michael, June, Debbie, Rita, Francine, Meryl og Valerie. En audition fører ungdommene til New York, men når de kommer til selskapets hovedkvarter får de vite at lederen som hadde lovet dem en audition nettopp har dødd. De møter den nye lederen for selskapet, Clem Friedkin. 

Forestillingen de ønsket å opptre i, har blitt utsatt i tre uker. Friedkin tviler på at de kan komme seg forbi første runde. De går til en berømt danseklubb The Zoo hvor de møter noen rivaliserende dansere som er mye flinkere enn dem. Gjengen må derfor lære seg bedre dansetrinn, forå gjøre seg klare til konkurransen. Men når de møter Friedkin igjen, nekter han å gi dem audition. I tillegg oppdager de at Friedkin har rigget konkurransen til fordel for noen forhåndsvalgte utøvere som han tror kommer til å tjene mest penger til selskapet hans. 

## Medvirkende
* John Scott Clough – Matt Sherman
* Don Franklin – Michael Stafford
* Tamara Mark – June Wolsky
* Tracy Silver – Meryl Stanton
* Cindy McGee – Francine Hackett
* Gretchen Palmer – Valerie Thompson
* Monique Cintron – Rita Diaz
* Debra Varnado – Debbie Hughes
* Noel Conlon – Mr. Stanton
* Karen Kopins – Susan Granger
* Irene Worth – Ida Sabol
* Sam McMurray – Clem Franklin
* Michael DeLorenzo – Caesar Lopez
* Doris Belack – Mrs. Gilroy
* David White – Mr. Sabol
* Robin Bach – Mark Dalton
* Constance Towers – Jessie Granger
* Phyllis Ehrlich – Landlady
* Bobbie Jordan – Mrs. Stanton
* Robert DoQui – Mr. Hughes
* Paul Ryan – Staffer

## Eksterne lenker
* 
* Stå på! hos Filmweb
Bagua (provins)

**Bagua** er en provins i regionen Amazonas i Peru. Den grenser til nabolandet Ecuador i nordvest, til provinsen Condorcanqui i øst, til Utcubamba i sør og til regionen Cajamarca i vest. Provinshovedstaden er Bagua.

## Politisk inndeling
Før 2008 var provinsen delt inn i 5 distrikter:

Nå er provinsen delt inn i 6 distrikter:

## Referanser


## Eksterne lenker
* INEI nettsiden
Jon Blaalid

**Jon Blaalid** (født 1. mai 1947) er en norsk samfunnsøkonom. Han er spesialrådgiver i Kommunal- og moderniseringsdepartementet.

Blaalid ble født i Oslo og er utdannet cand.oecon. fra Universitetet i Oslo i 1973. Han arbeidet for Statistisk sentralbyrå fra 1974 til 1979. I 1979 gikk han over til Handelsdepartementet der han ble avdelingsdirektør i 1985. Han var også ansvarlig i Handelsdepartementet for sammenslåingen med Utenriksdepartementet. Etter sammenslåingen ble han i 1988 ekspedisjonssjef i Utenriksdepartementet med ansvar for fellesfunksjoner og konsulentvirksomhet. I 1990 ble Blaalid tilsatt som ekspedisjonssjef i Arbeidsmiljø- og sikkerhetsavdelingen i Kommunal- og arbeidsdepartementet.

Fra 1997 til 2004 var han administrerende direktør i Statskonsult, med unntak for en periode mellom 2000 og 2001 da han var konstituert direktør i Arbeidsmarkedsetaten.

## Referanser
Toru Takemitsu

**Toru Takemitsu** (1930–1996) var en japansk komponist og forfatter av teorier om estetikk og musikkteori.

## Fotnoter

## Referanser


## Eksterne lenker
* 
* 
*
Telanganaopprøret

**Telanganaopprøret** fant sted i regionen Telangana fra 1946 til 1951. Regionen var til september 1948 en del av staten Hyderabad, deretter tilhørte den delstaten Hyderabad i India. Opprøret ble organisert av Kommunistpartiet.

Agrarstrukturen i Telangana var slik at jorden var kontrollert av godseiere og staten, mens bøndene var leilendinger og landarbeidere. Befolknigsvekst førte til en stadig forringelse av livsvilkårene for mange på landsbygden.

På 1940-tallet tiltok mobiliseringen for jordreform, sikrere vilkår for leilendinger, bedre lønnsvilkår for arbeidere og slutt på tvangsarbeid. Organisasjonen Andhra Mahasabha var aktiv i dette arbeidet, som i økende grad ble dominert av Kommunistpartiet. Partiet organiserte landsbyråd og forberedte væpnet motstand mot nizamen og myndighetene i Hyderabad. En geriljakrig fulgte og opprørerne hadde i 1948 kontroll over 3000 landsbyer. Det ble gjennomført reformer i områdene opprørerne kontrollerte. Opprørerne kjempet mot Hyderabads politistyrker og hær og mot den paramilitære razakarorganisasjonen.

Staten Hyderabad ble i september 1948 okkupert av India og landet ble gjort til en delstat i Unionen India. Bondeopprøret i Telangana fortsatte og ble nå bekjempet av indiske myndigheter, som kalte opprørerne «kommunistiske terrorister».

Etter at India tok kontroll over Hyderabad var imidlertid Kommunistpartiet splittet i synet på fortsatt væpnet kamp. En sivil administrasjon overtok styret av Hyderabad i desember 1949 og den militære bekjempelsen av bondeopprøret ble erstattet av mildere virkemidler inspirert av reformene kommunistene hadde satt i gang. I 1951 bestemte Kommunistpartiet seg for at opprøret skulle avsluttes og at partiet i stedet skulle stille til delstatsvalg. Det væpnede opprøret opphørte i hovedsak i oktober 1951. 

## Referanser
Sascha Vogt

**Sascha Vogt** (født 13. juli 1980 i Iserlohn, Märkischer Kreis i Nordrhein-Westfalen) er en tysk politiker fra SPD. Han er fra 18. juni 2010 nasjonal leder av SPDs ungdomsorganisasjon Jusos. Etter siviltjeneste studerte han fra 2000 til 2007 ved Westfälische Wilhelms-Universität Münster fagene politikk, kommunikasjonsvitenskap og kulturvitenskap.

## Referanser
Ragnhild Mowinckel

**Ragnhild Mowinckel** (født 12. september 1992) er en norsk tidligere alpinist som representerte Sportsklubben Rival. Hun er tre ganger juniorverdensmester, og har to OL-sølv, to VM-bronser og ni norske mesterskap i alpint som senior. Hun deltok i verdenscupen fra 2012 til 2024 og tok fire seire og 14 pallplasser. Hennes beste sammenlagtplassering var en fjerdeplass.

## Karriere
I 2012 ble hun juniorverdensmester i både storslalåm og superkombinasjonen i Roccaraso, Italia. «Dette er en gledens dag for norsk alpinsport og betyr enormt», sa Claus Ryste, alpintsjef i Norges Skiforbund, etter rennet. Hun debuterte i verdenscupen 3. januar 2012 i Zagreb, og fikk som juniorverdensmester delta i verdenscupfinalen i Schladming, Østerrike.

Året etter deltok hun i junior-VM i alpint 2013 i Quebec, og fikk der gull i kombinasjonen og sølv i storslalåm, bak Lisa-Maria Zeller fra Østerrike.

Hun fikk sin første pallplassering i verdenscupen da hun kom på tredjeplass i super-G i Val-d’Isère 16. desember 2017.

Den 15. februar 2018 tok hun sølv i storslalåm under vinter-OL 2018 i Pyeongchang, 39 hundredeler bak amerikanske Mikaela Shiffrin. Hun kjørte seg opp fra fjerdeplass etter første omgang. Dette var andre gang en norsk kvinne tok OL-medalje i alpint. Den første var Laila Schou Nilsen 82 år tidligere. Seks dager senere, den 21. februar 2018 tok hun enda et sølv i vinter-OL 2018 i Pyeongchang, denne gang i utfor, noe som gjør henne til tidenes mestvinnende vinterolympier i alpint på kvinnesiden i Norge.

Hun vant sin første verdenscupseier 9. mars 2018, da hun vant storslalåmrennet i Ofterschwang i Tyskland.

Hun tok bronse i kombinasjonen under VM i alpint 2019 i Åre.

Hun falt under utfortrening i Soldeu i mars 2019 slik at korsbåndet i høyre kne røk, og hun fikk en ny kneskade under trening i Bjorli i november 2019 og gikk glipp av sesongen 2019/20.

Under vinter-OL 2022 i Beijing, ble hun nummer 14 i utfor, 6 i super-G og 5 i storslalåm. Sesongen 2021/22 ble hennes til da beste sesong i verdenscupen. Hun ble nummer fire sammenlagt og vant ett renn og fikk én andreplass i super-G og én andreplass i utfor. Seieren i super-G var den første for en norsk kvinne på 26 år. Andreplassen i utfor i Crans-Montana var hennes første pallplass i utfor i verdenscupen, hun var 21 hundredeler fra å ta den første norske utforseieren for en norsk kvinne i verdenscupen. I sin siste sesong i verdenscupen, sesongen 2023/24, fikk hun en seier i et utforrenn da hun vant i Cortina. Hun tok i alt fire verdenscupseire som per 2024 var best blant norske kvinner.

## Privat
Hun er siden april 2023 forlovet med Mathias Tangenes.

## Resultatoversikt
### VM
Mowinckel fikk sin inntil da beste verdensmesterskapsplassering i VM i St. Moritz 2017. På åpningsdagen i dette mesterskapet ble hun nummer 6.

### Verdenscupen
#### Pallplasseringer

#### Sammenlagtplasseringer

### Medaljer i norske mesterskap

## Referanser




## Eksterne lenker
* 
* 
* 
*
Penang

**Penang** er en delstat på Malayahalvøya i føderasjonen Malaysia. Delstatshovedstaden er byen George Town.

## Administrativ inndeling
Delstaten er inndelt i fem distrikt:
* Barat Daya
* Seberang Perai Selatan
* Seberang Perai Tengah
* Seberang Perai Utara
* Timur Laut
## Eksterne lenker
*
Cooper Hewitt, Smithsonian Design Museum

**Cooper Hewitt, Smithsonian Design Museum** er et kunstmuseum i New York, med samlinger av historisk og samtidig design. Museet er en avdeling av Smithsonian Institution, og er USAs nasjonalmuseum for design.

Museet ble opprettet i 1897 av tre døtre av New Yorks ordfører  og barnebarn av industrimannen Peter Cooper, opprinnelig som en del av stiftelsen . Museet har siden 1976 tilhold i Andrew Carnegie Mansion fra 1903, som ble donert til Smithsonian i 1972.

## Referanser


## Eksterne lenker
*
Stå på, Smokey

***Stå på, Smokey*** (eng. *Double Nickels*) er en amerikansk actionkomedie fra 1977, som ble regissert og produsert av Jack Vacek.

## Handling
Smokey og Ed er to politi-betjenter blir dratt inn i noe de tror går ut på å taue inn kjøretøy. Men etter hvert innser de at de faktisk har blitt narret til å holde på med bil-tyverier. De to betjentene planlegger deretter å arrestere den farlige gjerningspersonen som står bak disse planene, så bil-jakter og problemer oppstår.

## Medvirkende
* Ed Abrams som Ed
* Lynn Booker som Van Kid
* Mick Brennan – 
* George Cole som George
* Michael Cole som Mike
* Larry Dunn som en mekaniker
* Birdie Mitchell som en Lincoln-eier
* Heidi Schubert som Tami
* Norman Schubert – 
* Patrice Schubert som Jordan
* Butch Stockton – 
* Thomas Syslo som Van Kid (som Tom Syslo)
* Tony Syslo som Tamis kjæreste
* Jack Vacek som Smokey
* Lillian Vacek som en Mercedes-eier

## Eksterne lenker
* 
* *[http://www.filmweb.no/film/article248357.ece Stå på, Smokey]* hos Filmweb
Bongará

**Bongará** er en provins i regionen Amazonas i Peru. Den grenser til provinsen Condorcanqui og til regionen Loreto i nord, til regionen San Martín i øst, til provinsen Chachapoyas i sør og til regionene Luya og Utcubamba i vest. Provinshovedstaden er *Villa de Jumbilla*.

## Politisk inndeling
Provinsen er delt inn i 12 distrikter.
Liu Yuan (politiker)

**Liu Yuan** (tradisjonell kinesisk: 劉源, forenklet kinesisk: 刘源, pinyin: *Liú Yuán*, født i 1951 i Beijing) er en kinesisk kommunistisk politiker og general. Han er (2012) politisk kommissar i Folkets frigjøringshærs logistikkdepartement.

Han er sønn av president Liu Shaoqi, den fremtredende kommunistleder og påtenkte etterfølger av Mao Zedong som senere ble utrensket under kulturrevolusjonen. Moren er Wang Guangmei. Han er fetter til Wang Guangying.

I 1985 ble han videborgermester av Zhengzhou i provinsen Henan. Han ble viseguvernør for Henan i 1988. Han var så lenge knyttet til Folkets væpnede politi, og gjorde deretter karriere i Folkets frigjøringshær.

I 2010 skrev Liu forordet til en venns bok med tittel *Endring av vårt syn på kultur og historie*, som tiltrakk seg oppmerksomhet for sin kritikk av tidligere partiledere, avvisning av utenlandske modeller og promovering av militære verdier.

## Referanser


## Eksterne lenker
*
Liu Yuan

**Liu Yuan** er navnet til flere personer:

*Liu Yuan (Han Zhao) (劉淵 ?−310), kinesisk keiser av Han Zhao
*Liu Yuan (bokser), kinesisk bokser som konkurrerte under sommerolympiaden 2004
*Liu Yuan (musiker) (劉元 1960− ), kinesisk jazzmusiker
*Liu Yuan (politiker) (刘源 1951− ), kinesisk general og politiker
Karl Hansen

**Karl Hansen** er navnet til flere personer:

*Karl August Hansen (1839–1905) – norsk generalløytnant
*Karl Hansen (offiser) (1876–1965) – tysk offiser, generalleutnant under andre verdenskrig
*Karl Hansén (1890–1959) – svensk rytter, deltaker i Sommer-OL 1928
*Karl Hansen (indremedisiner) (1893–1962) – tysk indremedisiner
*Karl Wilhelm Hansen (1902–1965) – norsk syklist, deltaker i Sommer-OL 1928
*Karl Aage Hansen (1921–1990) – dansk fotballspiller, deltaker i Sommer-OL 1948

*Carl Hansen (1902−1992) − ordfører i Arendal
Catfish John

**«Catfish John»** er en amerikansk sang, skrevet av Bob McDill og Allen Reynolds.

## Innhold
*Catfish John* er en elvelandstryker og tidligere slave.

## Innspillinger
Den ble spilt inn av countryartisten Johnny Russell. «Catfish John» ble utgitt på singlen RCA Victor 74-0810 i 1972. Produsent var Jerry Bradley. B-siden var «Promises of Your Love». Den var den fjerde singlen fra LP-platen, *Catfish John / Chained* (RCA Victor LSP&nbsp;4851). Sangen blir kreditert for å ha ført Bob McDill i de fremste rekkene blant countrymusikk-låtskrivere.

Den har også blitt fremført av Jerry Garcia (Jerry Garcia Band, Old and in the Way, Grateful Dead) og andre musikere. 

Versjonen til Toots Hibbert ble utgitt på et tributt-CD-album til Grateful Dead, *Fire on the Mountain: Reggae Celebrates the Grateful Dead* (Pow Wow 7462), i 1996. 

«Catfish John» har også blitt spilt inn av Nitty Gritty Dirt Band med Alison Krauss og utgitt på det doble CD-albumet, *Will the Circle Be Unbroken, Volume III* (Capitol 40177) i 2002.

## Norsk versjon
Arne Bendiksen har skrevet en norsk tekst. Den norske tittelen er «Kan jeg tro ditt løfte».

### Innspilling
*Wenche Myhre. Utgitt på singlen Triola TN&nbsp;373 i 1964. A-siden var «La meg være ung».

## Listeplasseringer

## Referanser
Negeri Sembilan

**Negeri Sembilan** er en delstat på Malayahalvøya i føderasjonen Malaysia.

## Administrativ inndeling
Delstaten er inndelt i sju distrikt:
* Jelebu
* Jempul
* Kuala Pilah
* Port Dickson
* Rembau
* Seremban
* Tampin

## Eksterne lenker
*
Shenzhupai

**Shenzhupai** (kinesisk: 神主牌, pinyin: *Shénzhǔpái*, jyutping: *	san4 zyu2 paai4*) eller på norsk **åndetavle**, **minnetavle** eller **anetavle**, er en skrifttavle som benyttes for å markere setet til en guddom eller en avdød forfader. Den har sitt utspring i tradisjonell kinesisk kultur, men er til en viss grad også utbredt i flere østasiatiske land i den grad forfedrekult praktiseres der. Det gjelder for eksempel også i Vietnam, Japan og Korea.

Åndetavler er gjenstand for tradisjonelle ritualer som fore eksempel røkelsesbrenning eller mat- og drikkeoffer, og kan påtreffes i forfedretempler, helligdommer og husaltere over hele Kina. Også utvendig, gjerne ved inngangsport og kjøkkeninngang, kan man se de karakteristiske tavlene.

Åndetavler har i daoismen ikke bare betydning som rene ihukommelsestavler, men representerer også guddommen eller forfaderen, som på en måte iboende tilstedeværende. Dermed blir de også gjenstand for kult. Den kinesiske daoistiske kult har på grunn av kulturell og religiøs påvirkning også noen fellestrekk med buddhistisk religion. 

De kinesiske guder som markeres og dyrkes på denne måten er fortrinnsvis kjøkkenguden, portguden, jordguden, Tianguan (en stjerneguddom) og gudene for de fire himmelretninger. Deres åndetavler er da gjerne plassert deretter, som for eksempel ved inngangsporten til hjemmet eller i eller ved kjøkkenet. Forfedreåndene er slike som man finner naturlig å minnes innen konfucianismen og tradisjonell kinesisk religion.

## Referanser
Condorcanqui (provins)

**Condorcanqui** er en provins i regionen Amazonas i Peru. Den grenser til nabolandet Ecuador i nord, til regionen Loreto i øst, til provinsene Bongará og Utcubamba i sør og til provinsen Bagua i vest. Provinshovedstaden er Santa María de Nieva.

## Politisk inndeling
Provinsen er delt inn i 3 distrikter.

## Referanser


## Eksterne lenker
*
Communist Party of India

**Communist Party of India**  er et kommunistisk politisk parti i India. Partiet ble grunnlagt i 1925. 

Partiet var forkjemper for uforbeholden selvstendighet for Britisk India og godtok ikke Kongresspartiets ikkevoldslinje. De første årene var partiet ulovlig, og partiledelsen ble i 1929 arrestert. Forbudet mot partiet ble opphevet i 1942. 

Etter andre verdenskrig organiserte partiet bondeopprør i fyrstestaten Hyderabad, Telanganaopprøret. Kommunistpartiet var også aktiv i Tebhagaopprøret i Bengal. Den væpnede kampen i Hyderabad fortsatte etter at staten ble innlemmet i India med militærmakt, men Kommunistpartiet bestemte i 1951 å oppgi kampen og heller stille til valg. 

Partiet stilte til valg til Lok Sabha i 1951 og partikongressen i 1958 bestemte å endelig akseptere parlamentariske midler. Ved valget i 1951 fikk partiet 3,3% av stemmene på landsplan og vant 16 mandater i nasjonalforsamlingen. Det gjorde sitt beste valg i 1962, da det fikk 9,9% av stemmene. Ved valget i 2009 fikk partiet 1,4% av stemmene og vant fire seter i Lok Sabha.
 
I 1964 ble partiet delt som følge av splittelsen mellom Sovjetunionen og Kina og grensekrigen mellom India og Kina. Mindretallet gikk da ut og dannet Communist Party of India (Marxist), mens moderpartiet forble Moskvatro.

## Referanser


## Eksterne lenker
*
Forsteritt

**Forsteritt** () er et magnesiumrikt mineral og hovedbestanddelen i olivinstein (dunitt). Mineralet har fått navnet etter A.J. Forster, en britisk mineralhandler.

Forsteritt er forbundet med magmatiske og metamorfe bergarter, og har også blitt funnet i meteoritter. I 2005 ble det også funnet i kometstøv returnert av Stardust-sonden. I 2011 ble det observert som små krystaller i de støvete gasskyene rundt en stjernedannelse.

## Referanser
Adam Kimbisa

**Alhaj Adam Omari Kimbisa**, bedre kjent som **Adam Kimbisa**, er en tanzaniansk politiker og er siden 2006 ordfører i byen Dar-es-Salaam og generalsekretær i Røde Kors i Tanzania. Før han ble valgt til ordfører i Dar-es-Salaam tjenestegjorde han i andre offentlige organer, inkludert Tanzanias utenriksdepartement.

## Referanser
Kuppet i Iran i 1953

**Kuppet i Iran i [[1953]]** (kjent i Iran som *28 Mordad-kuppet*) bestod av flere hendelser fra den 15. til den 20. august og resulterte i at den demokratisk valgte regjeringen under statsminister Mohammed Mossadegh ble styrtet. Kuppet var organisert av den amerikanske etterretningstjenesten CIA og britiske Secret Intelligence Service, og ble i respektive land navngitt **''TPAJAX''-prosjektet**. Kuppet førte til gjeninnsettelsen av Pahlavi-dynastiets sjah Mohammed Reza Pahlavi, og markerte overgangen fra et konstitusjonelt monarki til et autoritært styre som var svært avhengig av amerikansk støtte inntil den iranske revolusjon i 1979.

Kuppet må ses i sammenheng med Abadan-krisen, som oppstod da Irans regjering under Nasjonalfronten nasjonaliserte Irans olje. Tidligere hadde landets oljeressurser blitt eid av det britisk-eide Anglo-Iranian Oil Company (AIOC) Til tross for Mossadeghs folkelige støtte var ikke Storbritannia villige til å forhandle om dets mest verdifulle utenlandske eiendom, og igangsatte en verdensomfattende boikott av landets olje for å presse Iran økonomisk. Storbritannia mobiliserte også forsvaret sitt for å ta kontroll over oljeraffeneriet i Abadan, men denne planen ble skrinlagt før den ble igangsatt. I samarbeid mellom USA og Storbritannia ble det bestemt at man i stedet skulle påse et regimeskifte i Iran.

Storbritannia og USA plukket Fazlollah Zahedi til å være statsminister for militærregjeringa som skulle erstatte Mossadeghs regjering. Denne planen ble støttet og signert av sjahen, som inngikk et samarbeid med kuppmakerne. CIA bestakk også politikere, offiserer, geistlige og kriminelle til å ta del i propagandakampanjen mot Mossadegh og hans regjering. Innledningsvis lå kuppet an til å mislykkes natt til 16. august da Oberst Nematollah Nassiri ble arrestert mens han forsøkte å pågripe Mossadegh, og sjahen flyktet landet i frykt for konsekvensene av et mislykket kupp dagen etterpå. Den 19. august gikk en mobb til støtte for sjahen til Mossadeghs hjem og stormet bygningen. Under hele konflikten forekom det kamphandlinger mellom de ulike fraksjonene som kunne ligne en kort borgerkrig. Den 21. desember ble Mossadegh dømt for høyforræderi av sjahens militære domstol, og fikk tre års fengsel og påfølgende livsvarig husarrest. Mossadeghs støttespillere ble pågrepet, arrestert, torturert eller henrettet under og etter den korte konflikten, som krevde over 800 liv.

Etter kuppet styrte Pahlavi landet som en eneveldende monark de neste 26 årene til han til sist ble styrtet i en folkeoppstand i 1979.

## Noter



## Referanser
Thora Storm videregående skole

**Thora Storm videregående skole** er en videregående skole i Trondheim. Skolen ble dannet ved en sammenslåing av Gerhard Schønings skole og Adolf Øiens skole, i 2009.  Skolen er oppkalt etter læreren, kvinnesakskvinnen og Venstre-politikeren Thora Storm.

Den fikk navnet i 2010, etter at fylkestinget nedstemte navneforslaget Thomas Angell videregående skole i mars samme år. Thomas Angell (1692-1767) var en kjent kjøpmann og legatstifter i Trondheim.

Skolen ligger i Suhms gate 6 på Kalvskinnet. Den nye skolebygningen ble bygd av Reinertsen og ble overlevert i februar 2015.

## Skolerevy
Stormrevyen er en skolerevy som siden 2017 blir satt opp av elever fra skolen. Oppsetningen i 2019 ble omtalt av *[[Adresseavisen]]* som Trondheims beste skolerevy.

Siden 2017 har revyen blitt satt opp årlig, bortsett fra under koronapandemien i 2020 og 2021.

### Revyer
2026: *Full kontroll*

2025: *Fyr løs*

2024: *Helt Akutt*

2023: *Neste Holdeplass*

2022: *Safari*

2021: *Skjegget i Postkassa*

2020: *Abort Mission*

*2019: Throwback*

2018: *Shitstorm*

2017: *I Vinden*

## Referanser


## Eksterne lenker
* Skolens hjemmeside
Laik Ali

**Laik Ali** (født 1903, død 1971) var en hyderabadsk forretningsmann og politiker. Han var leder i partiet Majlis-e-Ittihad-ul-Muslimeen, også kalt bare Ittihad, og Hyderabads statsminister fra desember 1947 til staten ble innlemmet i India med militærmakt i september 1948.

## Liv og virke

Ali var ingeniør og arbeidet i statsforvaltningen før han, med hjelp av Akbar Hydari, etablerte Hyderabad Construction Company. Han var også involvert i ledelsen av Deccan Airways, Singareni Collieries Company, Hyderabad State Bank, Nizam Sugar Factory og Hyderabad Roller Flour Mills.

Etter delingen av India, var Ali blitt Pakistans utsending til De forente nasjoner. Han hadde støtte fra Muhammad Ali Jinnah da han 28. november 1947 ble utnevnt av nizam Osman Ali Khan til statsminister i Hyderabad. Ali ble statsminister i spissen for en muslimskdominert Ittihad-regjering på et tidspunkt da det var krise i forholdet mellom Hyderabad og India. Partene hadde blitt enig om en stillstandsavtale, men Hyderabad tok skritt i retning av uavhengighet, en politikk Ittihad var pådriver for. Alis statsministerperiode var også preget av aktivitet fra den militante razakarorganisasjonen tilknyttet partiet Ittihad og ledet av Kasim Razvi. Som statsminister forsøkte Ali å få Hyderabads sak framlagt for FN. Situasjonen utviklet seg til at India i september 1948 invaderte Hyderabad.

Etter at India tok militær kontroll over Hyderabad, ble Laik Ali, sammen med resten av regjeringen, arrestert. I mars 1950 flyktet han fra husarrest og kom seg til Pakistan. Han ble formann for Hyderabad Trust som hadde til formål å bistå flyktninger fra Hyderabad.

## Referanser
Gene Ween

**Aaron Freeman** (født 17. mars 1970), bedre kjent som **Gene Ween**, er en amerikansk musiker og medlem av den eksperimentelle, alternative rock gruppa Ween. Freeman startet Ween midt på 1980-tallet, med sin barndomsvenn Dean Ween (Mickey Melchiondo)

I mai 2012 slipper Gene Ween ut sitt debut-album som solo-artist, Marvelous Clouds.

## Eksterne lenker
* 
* 
*
Angeli

**Angeli** (nordsamisk: *Aŋŋel*) er en landsby i Enare kommune i landskapet Lappland i Finland. Den ligger like ved grensa mot Norge, på østbredden av Anarjohka, og nær Muotkatunturi ødemarksområde. De fleste innbyggene snakker samisk som morsmål.

Det er veiforbindelse fra Angeli via helårs grusveier nordover til Karigasniemi og østover til Enare.

## Referanser
Kunstnernettverket

**Kunstnernettverket** er et norsk nettverk for landsomfattende kunstnerorganisasjoner med profesjonelle kunstnere som medlemmer. Nettverket ble stiftet i 2011 av alle nasjonale kunstnerorganisasjoner som arbeider for medlemmenes faglige, sosiale og ideelle interesser.

Kunstnernettverkets formål er gjengitt slik i retningslinjenes først punkt: «*Nettverket skal gi kunstnerorganisasjonene: et forum hvor aktuelle saker/prosesser/temaer av felles interesse kan diskuteres ; et nettverk hvor organisasjonene kan søke alliansepartnere i aktuelle saker; et instrument for innstillingsarbeidet til Utvalget for statens stipend og garantiinntekter for kunstnere.*»

Kunstnernettverket er ikke en organisasjon med et styre. Et arbeidsutvalg med fire representanter fra ulike kunstfelt velges en gang i året. Arbeidsutvalget følger opp konkrete saker etter beslutning i nettverksmøtene. Utvalget har ikke myndighet til å representere organisasjonene i nettverket, annet enn i saker der alle medlemmene har gitt fullmakt til det.

## Medlemsorganisasjoner
I alfabetisk rekkefølge:
*Forbundet Frie Fotografer
*GRAFILL
*GramArt
*Musikernes fellesorganisasjon
*Norske Billedkunstnere
*NOPA – Norsk forening for komponister og tekstforfattere
*Norsk faglitterær forfatter- og oversetterforening
*Norsk Filmforbund
*Norsk Komponistforening
*Norsk Oversetterforening
*Norsk Skuespillerforbund
*Norske arkitekters landsforbund
*Norske Barne- og Ungdomsbokforfattere
*Norske Dansekunstnere
*Norske Dramatikeres Forbund
*Norske Filmregissører
*Den norske Forfatterforening
*Norske Kunsthåndverkere
*Norske Scenografer
*Regiforbundet

## Referanser


## Eksterne lenker
* Kunstnernettverkets offisielle nettsted
Luya (provins)

**Luya** er en provins i regionen Amazonas i Peru. Den grenser til provinsen Utcubamba i nord, til provinsen Bongará i øst, til provinsen Chachapoyas i sør og til regionen Cajamarca i vest. Provinshovedstaden er Lámud.

## Politisk inndeling
Provinsen er delt inn i 23 distrikter.

## Referanser


## Eksterne lenker
*
Forbundsminister (Tyskland)

I Tyskland leder en **Forbundsminister** et Forbundsministerium (departement) innenfor rammen av Forbundskanslerens retningslinjer. Forbundsministrene danner sammen med Forbundskansleren Tysklands regjering.
## Utnevning
Forbundsministrene blir utnevnt av Tysklands president etter forslag fra kansleren. Ministrene blir ved tiltredelse tatt i ed i Forbundsdagen på den tyske grunnloven, Grundgesetz. De kan være medlemmer av Forbundsdagen, men det er intet vilkår. De kan i sin tjenestetid ikke utøve noe annet yrke. Ministrenes tjenestetid avsluttes etter forslag fra kansleren og ved kanslerens egen fratreden.
## Godtgjørelse
En forbundsminister har en godtgjørelse på ca 15 000 euro per måned (2011) og oppnår pensjon etter fire års tjenestetid, herunder som statssekretær eller statsminister.
## Tittel
På 1990-tallet fikk daværende familie- og kvinneminister Ursula Lehr gjennomslag for at hunkjønnsformen *Ministerin* skulle anvendes som tittel, når innehaveren av embetet var en kvinne. Inntil da ble bare hankjønnsformen *Minister* brukt selv om minstrene var kvinner og Grundgesetz garanterte likestilling mellom kjønnene.

Elisabeth Schwarzhaupt var den første kvinne som forbundsminister i Tyskland etter den andre verdenskrigen.

## Se også

* Liste over Tysklands føderale ministre
* Tysklands politiske system

## Referanser
Liu Hui

**Liu Hui** (forenklet kinesisk: 刘徽, Tradisjonell kinesisk: 劉徽, pinyin: *Liú Huī*, født omkring 220) var en matematiker i oldtidens Kina. Han var født i staten Cao Wei i de tre rikers tid. I 263 skrev og utga han en boken *[[Jiu Zhang Suanshu]]*, en kommentar til det ærverdige verket Ni kapitler om den matematiske kunst (九章算术,) som presenterte løsninger og bevis på matematiske problemer. 

Til hans viktigere prestasjoner er

* Beregning av *[[pi]]* ved innskriving av regulære polygoner i kretsen. Han foreslo 3,14 som et godt tall å regne med.
* Løsningen av lineære ligningssystemer ved hjelp av en metode som senere er blitt kjent som Gauss-eliminasjon.
* Beregningsmåter for volumer av prisme, pyramider, tetraeder, sylindere, kjegler og kjeglestubber.

Dessuten forfattet han *[[Haidao suanjing]]* («Matematisk håndbok om sjøøyer»), en av den kinesiske matematikks ti klassikere (*[[Suanjing shi shu]]*). Den ble skrevet i  263 og fremlegger metoder for landmåling. Metodene dannet skole for østasiatisk landmåling i tusen år. 

Han besøkte trolig Luoyang og målte solens skygge.

## Litteratur
* Helmuth Gericke: *Mathematik in Antike und Orient.* Springer, Berlin 1984, s. 172–180.
* Jean-Claude Martzloff: *A History of Chinese Mathematics.* Springer, Berlin 1997, s. 127–136.
* Joseph Needham: *Science and Civilization in China: Volume 3, Mathematics and the Sciences of the Heavens and the Earth*. Taipei: Caves Books, Ltd., 1986
* Philip D. Straffin: «Liu Hui and the First Golden Age of Chinese Mathematics», i *Mathematics Magazine* (Volume 71, Number 3, 1998): 163&ndash;181.
* Frank Swetz: *Sea island mathematical manual: Surveying and Mathematics in ancient China*, Pennsylvania State University Press, 1992
Rodríguez de Mendoza (provins)

**Rodríguez de Mendoza ** er en provins i regionen Amazonas i Peru. Den grenser til regionen San Martín i nord, øst og sør, og til provinsen Chachapoyas i vest. Provinshovedstaden er Mendoza.

## Politisk inndeling
Provinsen er delt inn i 12 distrikter.

## Referanser


## Eksterne lenker
*
Bundespolizei (Østerrike)

**Bundespolizei** er den føderale politietat i Østerrike dannet 2005 gjennom en sammenslåing av de tidligere selvstendige etatene *Bundesgendarmerie* (gendarmeri), *Bundessicherheitswachekorps* (ordenspoliti) og *Kriminalbeamtenkorps* (kriminalpoliti). **Bundespolizei** har det primære ansvar for politiet i Østerrike. Men det finnes egne kommunale politietater *(Gemeindewachkörper)* i 36 byer.
## Organisering
I Østerrike er et skarpt skille mellom politimyndighetsorganer som tar beslutninger og selve politietaten der gjennomfører myndighetsbeslutningerne. 
### Politimyndighetsorganer
#### Første instans
* *Bundespolizeidirektion* (i 14 statuarbyer) – står under ledelse av en *Polizeidirektor*, en politijurist.
**[[Magistrat]]en* (i de to statuarbyene som ikke har en *Bundespolizeidirektion*, nemlig Krems an der Donau og Waidhofen an der Ybbs).
* *Bezirkshauptmannschaften* (i hvert fylke *(Bezirk)*) – står under ledelse av en *Bezirkshauptmann* (fylkesmann).  
#### Andre instans
* *Sicherheitsdirektion* (i hvert *Bundesland* (delstat)) – står under ledelse av en *Sicherheitsdirektor* (i Wien *Polizeipräsident*), en politijurist.
#### Tredje instans
* Føderale innenriksdepartementet (BMI) – Generaldirektorat for offentlig sikkerhet- står under ledelse av en *Generaldirektor für die öffentliche Sicherheit* (politidirektør), en politijurist.
### Politietaten
#### Politistastjoner
Det er mer enn 1000 politistasjoner *(Polizeinspektionen)* i Østerrike. Politistasjonssjef er en polititjenestemann.

#### Politidistrikter
* Hvert fylke har en *Bezirkspolizeikommando* – fylkespolitisjef er en oberstløytnant, en politifaglig utdannet politiembetsmann.
* En *Stadtpolizeikommando* er underlagt hver *Bundespolizeidirektion* – bypolitisjef er en brigader, en politifaglig utdannet politiembetsmann. 
* Wien som er en delstat har 14 *Polizeikommissariat*, hvert under en *Stadthauptmann* – en politifaglig utdannet politiembetsmann med obersts grad eller en politijurist med tilsvarende grad tildelt politietaten.

#### Delstatsnivå
Hvert *Bundesland* (delstat) har en *Landespolizeikommando* – landspolitisjef er en general eller generalmajor, en politifaglig utdannet politiembetsmann.

#### Føderalt nivå
Generaldirektoratet for offentlig sikkerhet er også politietatens øverste, organ særlig ved avdeling II/A (organisering, intern administrasjon og politiets operasjoner) som er under ledelse av en politigeneral – en politifaglig utdannet politiembetsmann.

## Se også
* Politigrader i Østerrike
## Eksterne lenker
*
Sun Bin

**Sun Bin** (forenklet kinesisk: 孙膑; tradisjonell kinesisk: 孫臏; pinyin: *Sūn Bìn*; død 316 f.Kr.) var en kinesisk militærstrateg i de stridende staters tid i oldtidens Kina. Han ble født i staten Qi og var medlem av en lokal Sun-familie berømt for at produsere militære strateger. Han var barnebarn av den kinesiske generalen, militærstrategen og forfatteren Sun Tzu og kan ha bidratt til å redigere Sun Tzus Krigskunsten. Sun Bin skrev også sin egen militære avhandling, *[[Sun Bin Bing Fa]]*, som ble gjenoppdaget i 1970-årene etter å ha vært forsvunnet i  nesten 2000 år.

Sun Bin ble anerkjent for militær genialitet i tidlig alder, da han studerte hos mester Guiguzi, en eneboer som var utdannet i militære strategier.

## Referanser
Jagir

**Jagir** var i Mogulriket og i kolonitidens India en ordning for forlening av inntektene fra jordbruksland. Den som innehadde en slik rett ble kalt **jagirdar**. Retten til å oppkreve ble gitt av en hersker, enten for en bestemt periode eller som en arvelig rettighet og kunne da utvikle seg til i praksis å bli et arvelig gods. En *jagirdar* skyldte sin herre lojalitet.

Jagir omfattet retten til å kreve avgifter fra jordbruksland i et område, vanligvis mot at den som fikk rettigheten også administrerte det, stilte soldater eller gjorde andre tjenester. Også området der retten gjelder kan kalles *jagir*. 

Det var store regionale forskjeller i måten jagirsystemet var utformet på. I Hyderabad var 40 % av jorden len der inntektene gikk til jagirdarene og systemet ble bevart så lenge staten eksisterte. I Baroda mistet jagirdarene sin makt. I Britisk India utviklet jagirdarenes stilling seg til å bli tilnærmet lik den zamindarene hadde. 

Jagirdarene var ofte å regne som godseiere, som sammen med adelige og andre stormenn, utgjorde en maktfaktor. Enkelte jagirdarer ble av britene anerkjent som herskere og godsene ble til fyrstestater, slik som i tilfellet med Chhatarpur, der herskeren ble anerkjent som raja ved en traktat med britene i 1806. 

Jagirsystemet ledet til misnøye fra flere hold. For fyrstene var det et system av mellommenn som holdt statsinntektene nede. I flere fyrstestater ble systemet derfor forsøkt eliminert ved modernisering av skattesystemet. Blant bønder og landarbeidere, som ønsker tryggere levekår, var det også ønske om å nedre systemet. Kongresspartiet ønsket jordreform til fordel for bøndene som drev jorden.

## Referanser
The Norwegian Fords

**The Norwegian Fords** er en norsk duo bestående av Erik Enzo (Odd Erik Ognedal) og Paul Call (Pål Frøiland). Begge har bakgrunn fra Elle Melle. Gruppenavnet har bakgrunn i en vitsetegning av Gary Larson.

Musikken definerer de selv som «californisk retropop med gladkyniske tekster».

## Diskografi
**The Norwegian Fords* (2008)
**Somewhere down the road you'll listen* (2011)

## Referanser


## Eksterne lenker
* 		 
*
Spisskyborgen

**Spisskyborgen**, eller **Spišský hrad** (tysk: *Zipser Burg* ungarsk: *Szepesi vár* eller *Szepesvár*), er en borg  i Slovakia som finnes øst for Spišské Podhradie i landskapet Spiš nordøst i landet. Borgens ytre murer dekker et område på 41,426&nbsp;m².

Ruinene troner på en høyde 634 moh på en høyslette omkranset av fjell. Nærmeste by er Spišská Nová Ves.

Borgen ble sammen med kulturelle minnesmerker i Spišské Podhradie, Spišská, Kapitula og Žehra i 1993 oppført på UNESCOs liste over verdens kulturarv. Verdensarvlisten ble i 2009 utvidet med byen Levoča.
 
## Historie
Spisskyborgen ble bygget på 1100-tallet på stedet for et eldre slott. Det var et politisk, administrativt, økonomisk og kulturelt senter for Spis-provinsen, tilhørende de daværende ungarske herskere. Inntil 1464 ble borgen eiet av Ungarn, deretter og inntil 1528 av Zápolya-familien, videre mellom 1531 og 1635 av Thurzofamilien, av Csákyfamilien mellom 1638 og 1945 og fra 1945 av den slovakiske stat.

## Bilder

Szepescivertanlegi1.jpg|Luftfoto av borgen
Spisska nova ves...castle.jpg|Borgen sett fra øst 


## Eksterne lenker
*
Baldassare Peruzzi

**Baldassare Peruzzi** (1481–1537) var en italiensk arkitekt og kunstmaler i renessansen. Han var født i Siena og gikk i lære hos Donato Bramante, Rafael og Antonio da Sangallo den yngre under byggingen av Peterskirken i Vatikanet. I Roma tegnet han blant annet Villa Farnesina og Palazzo Massimo alle Colonne.

## Referanser


## Eksterne lenker
* 
* The Catholic Encyclopedia: Baldassare Peruzzi
Numedalsrally

**Numedalsrally** er et vinterrally og et av de største rallyene i Norge. Det arrangeres siste helg i februar, med base i Rødberg i Nore og Uvdal kommune, øverst i Numedal.

Løpsledelsen for Numedalsrally måtte avlyse i 2012, grunnet mildvær de siste dagene før løpet.

Arrangør for Numedalsrally er NMK Nore og Uvdal

## Eksterne lenker
* Numedalsrally
* nmk.no hjemmesider
Liu Yongzhi

**Liu Yongzhi** (kinesisk: 刘永治; født i november 1944 i fylket Yanling i provinsen Henan i Kina) er en kinesisk general og politiker.

Han ble medlem av det kinesiske kommunistiske parti i 1963. I Folkets frigjøringshær ble han full general i 2006.

## Referanser


## Eksterne lenker
*
Agostino Vespucci

**Agostino Vespucci**, en fetter av den italienske oppdagelsesreisende Amerigo Vespucci, var en florentinsk myndighetsperson, skriver og assistent for Niccolò Machiavelli og andre. I ettertid er han mest kjent for å være den som ga identifikasjonen for modellen til Leonardo da Vincis portrettmaleri *[[Mona Lisa]]* som Lisa del Giocondo, men han er også forfatter av en rekke bevarte brev og manuskripter.

## ''Mona Lisa''

Sikker identifikasjon til den unge kvinnen som var modell for Leonardos *Mona Lisa* har vært vanskelig å få bekreftet grunnet mangel på avgjørende samtidige kilder til informasjon om maleriet. Det endret seg ved oppdagelsen av en kommentar skrevet av Vespucci i margen til en utgave fra 1477 av Ciceros *Epistulae ad Familiares*, i dag er manuskriptet oppbevart i universitetsbiblioteket til Universitetet i Heidelberg. Oppdagelsen ble gjort av Armin Schlechter i 2005 mens han katalogiserte boken for incunabulautstilling ved biblioteket.

Den fullstendige latinske teksten i notatet er som følgende:

:*«Apelles pictor. Ita Leonardus Vincius facit in omnibus suis picturis, ut enim caput Lise del Giocondo et Anne matris virginis. Videbimus, quid faciet de aula magni consilii, de qua re convenit iam cum vexillifero. 1503 octobris.»*

På norsk: «Maleren Apelles. Det er [den] måten [som] Leonardo da Vinci gjør det med alle sine malerier, som, for eksempel med minen til Lisa del Giocondo og den til den hellige Anne, mor av Jomfruen. Vi vil se hvordan han kommer til å gjøre det angående det store rådskammeret, tingen som han har akkurat kommet til avtale med gonfalonierene. Oktober 1503.»

I kommentaren bemerker Vespucci en likhet i stilen mellom Leonardo og den kjente antikke greske maleren Apelles ved at begge malerne først gjenga hodet og skuldrene til sine figurer i omfattende detaljer før de hengir seg til resten av maleriet. Som et eksempel lister Vespucci opp Leonardos arbeid på portrettet av «Lise del Giocondo» og daterer sin kommentar til «Oktober 1503». Inkluderingen av navnet og dato gjorde det mulig å validere med et senere kjent (men ofte ikke pålitelige) kilder utgitt i 1550 og skrevet av kunsthistorikeren Giorgio Vasari som hevdet at i løpet av denne perioden hadde Leonardo akseptert en bestilling fra Francesco del Giocondo for å male dennes hustru, «Mona Lisa». *Mona* var ikke ment som et navn, men som en forkortning av *madonna*, det vil si den bokstavtro italienske uttrykket for frue.

## Referanser